**Zopakujme si!**

Prísudok

-je **základný vetný člen**

-**vyjadruje dej, stav alebo vlastnosť deja** a prisudzuje ich podmetu

 -na prísudok sa pýtame otázkami: **Čo robí podmet? Čo sa deje s podmetom?**

 -**medzi prísudkom a podmetom je zhoda** v rode, čísle a osobe

prísudok poznáme:

 1. **slovesný** (**1s**) – tvorí ho sloveso, napr. Dedko zasadil stromčeky.

 2. **slovesno-menný** (**1m**) – tvorí ho **sloveso byť** + **meno** (podstatné / prídavné)

**Napíšte si poznámky z rámčeka do zošita (krasopisne)**

2. **slovesno-menný** (1m)

– tvorí ho **sloveso byť** + **podstatné / prídavné meno**

a) **sloveso (byť) + podstatné meno**, napr. Otec je pilot. Ona je lekárka. My sme študenti. On je učiteľ.

b) **sloveso (byť) + prídavné meno**, napr. Peter je naučený. Spolužiak je nesústredený. My sme unavení. Iveta je šikovná.

Príklady (otázkou nájdeme prísudok)

 1.Otec je pilot. – *Čo robí otec?* ***Je pilot****.*

 2.Ona je lekárka. – *Čo robí ona?* ***Je lekárka.***

 3.My sme študenti. - *Čo robíme my?* ***Sme študenti***.

 4.On je učiteľ. – *Čo robí on?* ***Je učiteľ****.*

 5.Peter je naučený. – *Aký je Peter?* ***Je naučený*.**

 6.Spolužiak je nesústredený. – *Aký je spolužiak?* ***Je nesústredený****.*

 7.My sme unavení. – *Akí sme my?* ***Sme unavení***.

 8.Iveta je šikovná. – *Aká je Iveta?* ***Je šikovná****.*